Jukka Behm

Jukka Behm (s. 1973 Riihimäki) on suomalainen kirjailija ja journalisti. Behm asuu nykyisin Kouvolassa. Hänen esikoisromaaninsa Dr. Mumbai voitti Bonnierin pohjoismaisen romaanikilpailun vuonna 2007. Kirja on käännetty ruotsiksi ja norjaksi.

Muita Behmin romaaneja ovat Matkoilla (2009), Intiaan sijoittuvat dekkarit Lahjoja norsujumalalle (2013) ja Viallinen valkaisuvoide (2016) sekä viidesläisestä uskonyhteisöstä kertova Eikä yksikään joka häneen uskoo (2018), joka oli Nuori Aleksis 2019 -kirjallisuuspalkinnon ehdokkaana. Behmin nuortenromaani Pehmolelutyttö (2017) voitti Werner Söderström Osakeyhtiön ja WSOY:n kirjallisuussäätiön Tuhat ja yksi tarinaa nuoruudesta -kirjoituskilpailun ja oli Lasten- ja nuortenkirjallisuuden Finlandia-palkinnon ehdokas. Behm on julkaissut myös novelleja eri kokoelmissa sekä tietokirjoja kuten Taskuvaippa ja vauvaradio (2007), Kouvola - Tunnelmia (2014) ja Meijerimies (2018).

Lähteet

Aiheesta muualla 
Virallinen nettisivusto
Virallinen blogi

Vuonna 1973 syntyneet
Suomalaiset kirjailijat
Suomalaiset toimittajat
Elävät henkilöt